CHOW เผย 3 โครงการพลังงานแสงอาทิตย์ในญี่ปุ่นเริ่ม COD แล้ววานนี้
CHOW เผย 3 โครงการพลังงานแสงอาทิตย์ในญี่ปุ่นเริ่ม COD แล้ววานนี้ รวมกำลังการผลิตโครงการเดิมและครั้งนี้ 12 MW
22 ก.ย. 2558

บริษัท เชาว์ สตีล อินดัสทรี้ จำกัด (มหาชน) หรือ CHOW ระบุว่า จากที่บริษัทได้ลงทุนในโครงการโรงไฟฟ้าพลังงานแสงอาทิตย์ในประเทศญี่ปุ่น มีขนาดกำลังผลิตประมาณ 18 MW ผ่านบริษัทย่อยนั้น ขณะนี้บริษัทเริ่มจำหน่ายไฟฟ้าเชิงพาณิชย์ (COD) จำนวน 3 โครงการ ในจังหวัดคะโงะชะมะ ประเทศญี่ปุ่น ตั้งแต่วันที่ 21 ก.ย.58 โดยโครงการโนงะตะ กำลังการผลิต 1 MW โครงการโคเรียว กำลังการผลิต 1.5 MW และโครงการชิบูชะ กำลังการผลิต 1 MW
ทั้งนี้ จะส่งผลให้บิรษัทมีโครงการโรงไฟฟ้าพลังงานแสงอาทิตย์ที่จำหน่ายเชิงพาณิชย์และรับรู้รายได้ไปแล้วนั้นรวมทั้งสิ้น 6 โครงการ รวมกำลังการผลิต 12 MW ส่วนโครงการที่เหลือนั้น บริษทัจะดำเนินการให้ COD แล้วเสร็บภายในปี 58